CELEX: C2007/223/35
Language: el
Date: 2007-09-22 00:00:00
Title: Υπόθεση F-21/07: Προσφυγή-αγωγή της 4ης Ιουνίου 2007 — Marcuccio κατά Επιτροπής

22.9.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 223/20
            
         Προσφυγή-αγωγή της 4ης Ιουνίου 2007 — Marcuccio κατά Επιτροπής
   (Υπόθεση F-21/07)
   (2007/C 223/35)
   Γλώσσα διαδικασίας: η ιταλική
   Διάδικοι
   
      Προσφεύγων-ενάγων: Luigi Marcuccio (Tricase, Ιταλία) (εκπρόσωπος: G. Cipressa, δικηγόρος)
   
      Καθής-εναγομένη: Επιτροπή των Ευρωπαϊκών Κοινοτήτων
   Αιτήματα του προσφεύγοντος-ενάγοντος
   Ο προσφεύγων-ενάγων (στο εξής: προσφεύγων) ζητεί από το Δικαστήριο Δημόσιας Διοίκησης:
   
               —
            
            
               να ακυρώσει τη σιωπηρή απόφαση (στο εξής: προσβαλλόμενη απόφαση) με την οποία απορρίφθηκε η από 30 Δεκεμβρίου 2005 αίτηση που ο προσφεύγων απέστειλε στις 17 Ιανουαρίου 2006·
            
         
               —
            
            
               να ακυρώσει, εφόσον παρίσταται ανάγκη, την από 15 Νοεμβρίου 2006 απόφαση της αρμόδιας για τους διορισμούς αρχής με την οποία απορρίφθηκε η διοικητική ένσταση του προσφεύγοντος κατά της προσβαλλομένης αποφάσεως·
            
         
               —
            
            
               να υποχρεώσει την καθής-εναγομένη (στο εξής: καθής) να καταβάλει στον προσφεύγοντα την αποζημίωση που ζητήθηκε με την αίτηση της 30ής Δεκεμβρίου 2005, δηλαδή το ποσό των 100 000 ευρώ ή το μεγαλύτερο ή μικρότερο ποσό που το Δικαστήριο Δημόσιας Διοίκησης θα καθορίσει κατά δίκαιη κρίση·
            
         
               —
            
            
               να υποχρεώσει την καθής να καταβάλει στον προσφεύγοντα το επί πλέον ποσό των 50 000 ευρώ ή το μεγαλύτερο ή μικρότερο ποσό που το Δικαστήριο Δημόσιας Διοίκησης θα καθορίσει κατά δίκαιη κρίση, ως αποζημίωση για την αποκατάσταση της ζημίας που προκλήθηκε μετά την ημερομηνία της πιο πάνω αιτήσεως·
            
         
               —
            
            
               να υποχρεώσει την καθής να καταβάλει στον προσφεύγοντα τόκους υπερημερίας προς 10 % ετησίως, με ετήσιο ανατοκισμό και από την ημερομηνία της αιτήσεως της 30ής Δεκεμβρίου 2005 μέχρι την εξόφληση και γενικότερα μέχρι την πλήρη καταστροφή των επίμαχων σημειωμάτων, ή με τον ανατοκισμό και από την ημερομηνία που το Δικαστήριο Δημόσιας Διοίκησης θα καθορίσει κατά δίκαιη κρίση, επί του ποσού των 100 000 ευρώ ή του μεγαλύτερου ή μικρότερου ποσού που το Δικαστήριο Δημόσιας Διοίκησης θα κρίνει δίκαιο·
            
         
               —
            
            
               να υποχρεώσει την καθής να προβεί, χωρίς περαιτέρω χρονοτριβή, στην υλική καταστροφή των πρωτοτύπων και όλων των αντιγράφων του σημειώματος της 20ής Φεβρουαρίου 2001 με αριθ. πρωτοκ. 951883, του σημειώματος της 15ης Νοεμβρίου 2006 και, τέλος, αν υπάρχει, του εγγράφου της 20ής Ιουλίου 2006 το οποίο η καθής αναφέρει στο σημείωμα της 15ης Νοεμβρίου 2006·
            
         
               —
            
            
               να υποχρεώσει την καθής να γνωστοποιήσει στον προσφεύγοντα την υλική καταστροφή που θα έχει γίνει, διευκρινίζοντας, για κάθε έγγραφο που θα έχει καταστραφεί, τον τόπο όπου βρισκόταν πριν από την υλική καταστροφή και όλα τα του χρόνου, του τόπου και της διενέργειας της υλικής καταστροφής, και ειδικότερα την ημερομηνία, τον τόπο και τον υπάλληλο που προέβη στην καταστροφή·
            
         
               —
            
            
               να υποχρεώσει την καθής να καταβάλλει στον προσφεύγοντα το ποσό των 100 ευρώ, ή το μεγαλύτερο ή μικρότερο ποσό που το Δικαστήριο Δημόσιας Διοίκησης θα καθορίσει κατά δίκαιη κρίση, για κάθε ημέρα καθυστερήσεως σχετικά με την υλική καταστροφή, από την ημερομηνία της αποφάσεως του Δικαστηρίου Δημόσιας Διοίκησης στην παρούσα υπόθεση μέχρι την πραγματική γνωστοποίηση στον προσφεύγοντα της γενομένης υλικής καταστροφής, την πρώτη ημέρα κάθε μήνα σχετικά με τα δικαιώματα που εν προκειμένω γεννήθηκαν τον προηγούμενο μήνα·
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Η παρούσα προσφυγή-αγωγή ανάγεται σε ορισμένους ισχυρισμούς που φέρεται ότι περιέχονται σε ορισμένα σημειώματα της καθής, από τα οποία, κατά τον προσφεύγοντα, προκύπτουν παράνομες πράξεις, γεγονότα και μορφές συμπεριφοράς όσον αφορά τη μεταχείριση λεπτών στοιχείων σχετικών με το πρόσωπό του.
   Ο προσφεύγων, προς στήριξη της προσφυγής-αγωγής του, προβάλλει τους ακόλουθους τρεις ισχυρισμούς:
   
               1)
            
            
               έλλειψη αιτιολογίας, καθόσον, αφενός, η αίτηση του προσφεύγοντος απορρίφθηκε μόνο σιωπηρώς και, αφετέρου, η αιτιολογία που η καθής παρέθεσε στο σημείωμα της 15ης Νοεμβρίου είναι ανακόλουθη, παράλογη και προσχηματική·
            
         
               2)
            
            
               παράβαση του δικαίου, καθόσον πληρούνται οι προϋποθέσεις να αναγνωριστεί στον προσφεύγοντα το δικαίωμα αποζημιώσεως που επικαλέστηκε με την αίτηση της 30ής Δεκεμβρίου 2005, δηλαδή: έλλειψη νομιμότητας πράξεων και μορφών συμπεριφοράς της καθής, επέλευση ζημίας στον προσφεύγοντα και αιτιώδης συνάφεια μεταξύ της ζημίας που προκλήθηκε και της βαλλόμενης συμπεριφοράς·
            
         
               3)
            
            
               παράβαση του καθήκοντος προνοίας και του καθήκοντος χρηστής διοικήσεως, καθόσον η καθής παρέλειψε να λάβει δεόντως υπόψη τα συμφέροντα του προσφεύγοντος και δημιούργησε πλήθος συναφών πράξεων και γεγονότων τα οποία, λόγω της κατάφωρης ελλείψεως νομιμότητας και του σημαντικού χρονικού διαστήματος εντός του οποίου έλαβαν χώρα, συνιστούν παράβαση των πιο πάνω καθηκόντων.